číslo zmluvy kupujúceho:

**KÚPNA ZMLUVA**

uzatvorená podľa ustanovenia § 409 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

medzi zmluvnými stranami:

**1. Predávajúcim:**

[**obchodné meno]**

so sídlom/*s miestom podnikania*: ....................., ......................

IČO:  .................. | DIČ: .............................. | IČ DPH: ................................ | IBAN: ....................................................

zapísaný v: Obchodnom registri ............................ súdu ............................, v oddiele: ......, vo vložke č.: .........../ *Živnostenskom registri vedenom Okresným úradom ......, číslo živnostenského registra: .....*

v zastúpení: .............................

............................

(ďalej len „**predávajúci**“)

**a**

**2. Kupujúcim:**

**MH Teplárenský holding, a.s.**

so sídlom: Turbínová 3, 831 04 Bratislava – mestská časť Nové Mesto

IČO:  36 211 541 | DIČ: 2020048580 | IČ DPH: SK2020048580 | IBAN: SK17 1100 0000 0026 2706 4293

zapísaný v: Obchodnom registri Mestského súdu Bratislava III, v oddiele: Sa, vo vložke č.: 7386/B

v zastúpení: Ing. Juraj Mydliar, výrobný riaditeľ

Ing. Peter Oravec, manažér nákupu

(ďalej len „**kupujúci**“)

(predávajúci a kupujúci ďalej spoločne len „**zmluvné strany**“, jednotlivo len „**zmluvná strana**“)

nasledovne:

1. **PREDMET ZMLUVY**
   1. Predmetom tejto zmluvy je záväzok predávajúceho dodať kupujúcemu riadne a včas za podmienok ustanovených v tejto zmluve predmet kúpy bližšie špecifikovaný v **Prílohe č. 1** tejto zmluvy (ďalej len **„tovar“**) a previesť na kupujúceho vlastnícke právo k tomuto tovaru, ako aj záväzok kupujúceho riadne dodaný tovar od predávajúceho prevziať a zaplatiť zaň predávajúcemu kúpnu cenu za podmienok uvedených v tejto zmluve. Predávajúci sa ďalej zaväzuje súčasne s dodaním tovaru zabezpečiť: výmenu, kompletné odskúšanie, uvedenie tovaru do prevádzky a zaškolenie obsluhy (ďalej aj “**súvisiace služby**”).
   2. Predávajúci sa zväzuje dodať tovar nový, nepoužívaný, nepoškodený, nevystavovaný, zodpovedajúci požiadavkám kupujúceho uvedeným v tejto zmluve, nezaťažený žiadnym právom alebo nárokom tretej osoby (bez právnych vád).
   3. Predávajúci vyhlasuje, že sa v plnom rozsahu oboznámil s charakterom a rozsahom požadovanej dodávky tovaru v zmysle podmienok stanovených kupujúcim, a že sú mu známe technické, kvalitatívne a iné podmienky tejto zmluvy a že disponuje takými odbornými znalosťami a kapacitami, ktoré sú k dodaniu tovaru potrebné.
2. **ČAS A MIESTO DODANIA**
   1. Odovzdanie a prevzatie tovaru vrátane všetkých dokladov, ktoré sa vzťahujú na tovar, zmluvné strany uskutočnia na výzvu predávajúceho v mieste a čase podľa bodov 2.5 a 2.6 tohto článku zmluvy, pričom predávajúci je povinný písomne elektronickou poštou, na e-mailovú adresu kontaktnej osoby kupujúceho podľa článku 8. bod 8.2 tejto zmluvy oznámiť kupujúcemu presný termín dodania tovaru aspoň dva (2) pracovné dni vopred.
   2. Kupujúci potvrdí prevzatie tovaru predávajúcemu na dodacom liste. Dokladom o dodaní a prevzatí tovaru kupujúcim je dodací list vystavený predávajúcim a potvrdený kupujúcim (ďalej ako **„dodací list“**). Za kupujúceho je tovar oprávnená prevziať a podpísať dodací list kontaktná osoba uvedená v článku 8. bod 8.2 tejto zmluvy.
   3. Tovar musí spĺňať všetky požiadavky na kvalitu, bezpečnosť a zdravotnú nezávadnosť, musí byť riadne certifikovaný, v súlade s požiadavkami kupujúceho, ako aj s príslušnými všeobecne záväznými právnymi predpismi, nariadeniami, technickými normami vzťahujúcim sa na daný druh tovaru (aj nezáväznými) aštandardmi platnými v Európskej únii a jej členských štátoch, medzinárodnými a národnými štandardmi a riadnou výrobnou praxou. Tovar, jeho označenie a balenie nesmie porušovať práva tretích osôb, najmä patenty, obchodné známky a iné práva duševného (vrátane priemyselného) vlastníctva tretích strán.

2.4 Záväzok predávajúceho dodať tovar na základe tejto zmluvy sa považuje za splnený odovzdaním tovaru kupujúcemu (vrátane všetkých dokladov, ktoré sa vzťahujú na tovar, najmä KBÚ, laboratórne certifikáty výrobcu dodanej ionexovej hmoty, certifikát kvality a certifikát konformity), v požadovanom množstve, kvalite, mieste dodania a lehote/termíne uvedenom v tejto zmluve.

2.5 Miestom dodania tovaru je závod kupujúceho: **MH Teplárenský holding, a.s., závod Zvolen, Lučenecká cesta 25, 961 50 Zvolen**, alebo akékoľvek iné miesto oznámené kupujúcim predávajúcemu.

2.6 Predávajúci je povinný dodať tovar (vrátane všetkých dokladov, ktoré sa vzťahujú na tovar, potrebných na prevzatie a užívanie tovaru, vrátane certifikátov kvality, atestov, návodov na použitie v slovenskom jazyku) a vykonať súvisiace služby najneskôr **do tridsať (30) dní** odo dňa účinnosti tejto zmluvy, a to v pracovných dňoch v čase od 7:00 hod. do 15:00 hod.

2.7 Pre účely preverenia kvality dodávaného tovaru je kupujúci oprávnený vykonať kontrolu. Kupujúci je oprávnený preveriť množstvo a kvalitu dodávaného tovaru alebo vykonať inú potrebnú kontrolu na mieste dodania pred prijatím tovaru, ako aj vykonať kontrolu úplnosti sprievodných dokladov. Kupujúci je oprávnený odmietnuť tovar prevziať, ak tovar nie je v súlade s touto zmluvou, tovar je poškodený alebo vykazuje iné zjavné vady, je nekompletný, alebo v prípade, ak má tovar akékoľvek iné vady. Práva zo zodpovednosti za vady dodaného tovaru kupujúceho voči predávajúcemu tým nie sú dotknuté.

2.8 Predávajúci dodá tovar zabelený spôsobom, ktorý je potrebný na uchovanie a ochranu tovaru proti možnému poškodeniu, znehodnoteniu resp. zničeniu počas prepravy, naloženia a vyloženia. Pri tovare dodávanom v balení musí balenie obsahovať popis zabezpečujúci jednoznačnú identifikáciu tovaru obsiahnutom v balení a počet jednotiek tovaru takto zabaleného.

2.9 V prípade, ak k plneniu tejto zmluvy dochádza v sídle, priestoroch, objektoch alebo na pracoviskách kupujúceho (ďalej len „**pracovisko**“), predávajúci sa zaväzuje plniť povinnosti podľa **Prílohy č. 2** tejto zmluvy „**Osobitné ustanovenia**”, resp. je povinný zabezpečiť, aby tieto povinnosti predávajúceho účinne prevzal a plnil aj dopravca alebo tretia osoba, prostredníctvom ktorej bude túto zmluvu na pracovisku plniť.

1. **NADOBUDNUTIE VLASTNÍCKEHO PRÁVA, PRECHOD NEBEZPEČENSTVA ŠKODY**
   1. Vlastnícke právo k tovaru nadobudne kupujúci dňom jeho prevzatia po vykonaní súvisiacich služieb od predávajúceho, t. j. dňom uvedeným v dodacom liste podpísanom oprávneným zástupcom kupujúceho.
   2. Nebezpečenstvo škody na tovare prechádza na kupujúceho dňom jeho prevzatia od predávajúceho v mieste dodania, t. j. dňom uvedeným v dodacom liste podpísanom oprávneným zástupcom kupujúceho.
2. **KÚPNA CENA**
   1. Zmluvné strany sa v zmysle zákona č. 18/1996 Z. z. o cenách v znení neskorších predpisov v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov dohodli, že kupujúci zaplatí predávajúcemu za dodaný tovar kúpnu cenu vo výške ........ **EUR** (slovom:.......................................) **bez DPH**.
   2. Kúpna cena uvedená v bode 4.1 tohto článku zmluvy zahŕňa všetky náklady predávajúceho spojené s plnením predmetu tejto zmluvy, vrátane baliaceho a pomocného materiálu a dopravy na miesto dodania tovaru, rovnako aj nákladov na montáž a inštaláciu tovaru na mieste dodania, uvedenia do prevádzky a zaškolenia obsluhy. Takto dohodnutá kúpna cena je pevná a je nemenná po celú dobu platnosti a účinnosti tejto zmluvy.
   3. Kúpna cena v zmysle bodu 4.1 tohto článku zmluvy je bez DPH. Ku kúpnej cene bude fakturovaná DPH v zmysle zákona č. 222/2004 Z.z. o dani z pridanej hodnoty v znení neskorších predpisov v sadzbe platnej ku dňu vzniku daňovej povinnosti.
   4. Kúpnu cenu uhradí kupujúci predávajúcemu bezhotovostným prevodom, na bankový účet predávajúceho uvedený v záhlaví tejto zmluvy, pričom za deň úhrady sa považuje deň odpísania príslušnej sumy z bankového účtu kupujúceho prospech bankového účtu predávajúceho.
3. **PLATOBNÉ A FAKTURAČNÉ PODMIENKY**
   1. Predávajúci je oprávnený vystaviť faktúru po riadnom dodaní tovaru podľa tejto zmluvy a po podpísaní dodacieho listu oprávneným zástupcom kupujúceho.
   2. Kúpna cena za tovar určená podľa článku 4. bod 4.1 tejto zmluvy je splatná po splnení záväzku dodať tovar na základe tejto zmluvy spôsobom uvedeným vo faktúre a v lehote do **tridsať (30)** dní odo dňa doručenia faktúry kupujúcemu.
   3. Zmluvné strany sa dohodli, že predávajúci faktúru vystaví v elektronickej podobe vo formáte „.pdf“ a zašle ju na e-mailovú adresu kupujúceho: [faktury.mhth@mhth.sk](mailto:faktury.mhth@mhth.sk) z e-mailovej adresy predávajúceho. Za moment doručenia faktúry sa považuje doručenie faktúry do e-mailovej schránky kupujúceho.
   4. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, interné číslo kupujúceho (ďalej len „**číslo objednávky**“) oznámené predávajúcemu kupujúcim po uzatvorení tejto zmluvy a jej prílohou bude dodací list podpísaný oprávneným zástupcom kupujúceho na základe tejto zmluvy.
   5. V prípade námietok kupujúceho voči správnosti vystavenej faktúry je kupujúci oprávnený faktúru, ktorá:
4. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky kupujúceho a/alebo
5. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do päť (5) pracovných dní odo dňa jej doručenia kupujúcemu vrátiť predávajúcemu spolu s vytknutím jej nesprávnosti, pričom predávajúci je povinný buď chybnú faktúru opraviť a doručiť kupujúcemu takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok kupujúceho podľa tohto bodu zmluvy lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, kupujúcemu.

* 1. V prípade omeškania sa kupujúceho s platením kúpnej ceny za riadne dodaný tovar si zmluvné strany dohodli úroky z omeškania vo výške 0,02 %, najviac však vo výške úrokov z omeškania, na ktoré by mal predávajúci nárok podľa príslušných právnych predpisov, a to zo sumy, s ktorej zaplatením je kupujúci v omeškaní, za každý deň omeškania.
  2. Postúpenie pohľadávky na zaplatenie kúpnej ceny za tovar vrátane jej príslušenstva alebo pohľadávky na zaplatenie zmluvnej pokuty podľa tejto zmluvy predávajúcim je možné iba s predchádzajúcim písomným súhlasom kupujúceho.
  3. Kupujúci je oprávnený jednostranne započítať proti pohľadávke predávajúceho všetky svoje prípadné pohľadávky voči predávajúcemu, vrátane svojich nesplatných pohľadávok voči splatným pohľadávkam predávajúceho.
  4. Kupujúci je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
  5. Predávajúci prehlasuje, že číslo(a) účtu(ov) uvádzané v záhlaví tejto zmluvy, sú používané na podnikanie podľa ustanovení § 6 v zmysle zákona č. 222/2004 Z.z. o dani z pridanej hodnoty v znení neskorších predpisov. V prípade, ak kupujúci zistí nedodržanie tohto ustanovenia, môže DPH uvedenú na faktúre, ktorú je z dodania tovaru alebo služby povinný platiť predávajúci, zaplatiť priamo na číslo účtu správcu dane vedeného pre predávajúceho, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude predávajúcim uhradená správcovi dane.

1. **ZMLUVNÁ POKUTA A NÁHRADA ŠKODY**
   1. V prípade omeškania predávajúceho s dodaním tovaru riadne a včas a v požadovanej kvalite, ako aj v prípade, že predávajúci neodovzdá kupujúcemu doklady v zmysle článku 2. bod 2.6 tejto zmluvy, je kupujúci oprávnený požadovať od predávajúceho zmluvnú pokutu vo výške 0,05 % kúpnej ceny tovaru podľa tejto zmluvy za každý aj začatý deň omeškania. Nedotýkajúc sa uvedeného, kupujúci je v takomto prípade oprávnený odstúpiť od tejto zmluvy a/alebo si zabezpečiť dodávku tovaru prostredníctvom tretej osoby. V prípade, že kúpna cena tovaru zabezpečeného treťou osobou bude prevyšovať aktuálnu kúpnu cenu tovaru podľa tejto zmluvy, je predávajúci povinný okrem zmluvnej pokuty podľa tohto bodu kupujúcemu uhradiť aj škodu vo výške rozdielu medzi kúpnou cenou tovaru, ktorá bola dodaná treťou osobou a kúpnou cenou tovaru podľa tejto zmluvy.
   2. V prípade omeškania predávajúceho s vybavením kupujúcim uplatnenej reklamácie (odstránením vád tovaru) v lehote/termíne uvedenom v článku 7. bod 7.5 tejto zmluvy, je kupujúci oprávnený požadovať od predávajúceho zmluvnú pokutu vo výške 50,- EUR (päťdesiat eur), a to za každý aj začatý deň omeškania.
   3. Zmluvné pokuty podľa tejto zmluvy sú splatné na základe písomnej výzvy kupujúceho doručenej predávajúcemu.
   4. Ak jedna zo zmluvných strán spôsobí porušením svojich povinností vyplývajúcich jej z tejto zmluvy akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“).
   5. Ak niektorej zo zmluvných strán vznikne v zmysle tejto zmluvy nárok na zmluvnú pokutu, jej nárok na náhradu škody spôsobenej porušením povinnosti zabezpečenej zmluvnou pokutou tým nie je dotknutý. Zmluvná pokuta sa v takomto prípade nezapočíta na náhradu škody; náhrada škody môže byť uplatňovaná kupujúcim voči predávajúcemu v plnej výške.
2. **VADY A ZÁRUČNÁ DOBA**
   1. Predávajúci je povinný dodať kupujúcemu tovar v množstve, kvalite, akosti a vyhotovení v zmysle tejto zmluvy a zodpovedá kupujúcemu za to, že dodaný tovar:
3. spĺňa podmienky uvedené tejto zmluve a je súlade so všeobecne záväznými právnymi predpismi (vrátane predpisov právnej zodpovednosti výrobcu za výrobok) a ďalšími úradnými predpismi a požiadavkami,
4. je vhodný a dostatočný na účel, na ktorý bol vyrobený a predaný a na účely, na ktoré kupujúci mieni použiť dodaný tovar, vrátane osobitných účelov, ktoré predávajúci pozná alebo musí poznať,
5. nemá skryté alebo zjavné vady a predávajúcemu nie sú známe žiadne také vady tovaru, na ktoré by mal kupujúceho osobitne upozorniť,
6. nie je zaťažený žiadnym nárokom alebo právom tretej osoby (t.j. je bez právnych vád),
7. bude prevedený do vlastníctva kupujúceho na základe platného právneho titulu a predávajúci je výlučným vlastníkom tovaru, bez obmedzenia iným zmluvným vzťahom alebo dohodou s treťou osobou.
   1. Ak predávajúci poruší povinnosti ustanovené v § 420 Obchodného zákonníka, v takomto prípade má predmet kúpy vady, za ktoré predávajúci zodpovedá v zmysle ustanovení § 422 a nasl. Obchodného zákonníka.
   2. Predávajúci poskytuje kupujúcemu záruku, že tovar si zachová dohodnuté, inak obvyklé vlastnosti (záruka za akosť) po dobu 24 mesiacov odo dňa jeho prevzatia kupujúcim, ak výrobca neposkytuje na tovar alebo jednotlivé komponenty tovaru dlhšiu záruku, kedy sa uplatní táto dlhšia záruka. Záručná doba začne plynúť odo dňa prevzatia daného tovaru kupujúcim, potvrdenom v dodacom liste.
   3. Zmluvné strany sa dohodli, že kupujúci je oprávnený oznámiť vady tovaru (ďalej len „**reklamácia“**), na ktoré sa vzťahuje záruka za akosť do uplynutia dohodnutej záručnej doby. Reklamácia musí byť uplatnená písomnou formou (sken listinného vyhotovenia v .pdf doručený e-mailom na ..........), prípadne poštou na adresu predávajúceho uvedenú v článku 8. bod 8.2 tejto zmluvy.
   4. Zmluvné strany sa dohodli, že v prípade zistenia vady tovaru a uplatnení reklamácie kupujúcim v záručnej dobe, je predávajúci povinný bezodplatne, na vlastné náklady (vrátane dopravy), vybaviť reklamáciu, a to bez zbytočného odkladu, najneskôr do desať (10) dní odo dňa jej doručenia podľa bodu 7.4 tohto článku zmluvy.
   5. Záručná doba neplynie po dobu, po ktorú kupujúci nemohol tovar užívať pre vady, za ktoré zodpovedá predávajúci. Plynutie záručnej doby sa preruší dňom doručenia reklamácie predávajúcemu. Plynutie záručnej doby pokračuje dňom prevzatia tovaru bez vád (po odstránení vád) kupujúcim v mieste dodania, prípadne na inom mieste dohodnutom zmluvnými stranami. V prípade vyriešenia reklamácie výmenou tovaru za nový začne plynúť nová záručná doba dňom prevzatia nového tovaru. Článok 3. tejto zmluvy platí primerane.
   6. Reklamáciu na chýbajúce množstvo tovaru (kompletnosť dodávky), kupujúci uplatní pri dodaní tovaru písomnou poznámkou na dodacom liste.
   7. Nároky kupujúceho z vád tovaru sa budú primerane spravovať režimom podľa § 436 až 441 Obchodného zákonníka. Voľba medzi nárokmi z vád tovaru patrí kupujúcemu. Okrem nárokov uvedených v tomto bode zmluvy je kupujúci tiež oprávnený odstúpiť od tejto zmluvy v prípade, ak dodaný tovar má vady.
   8. Popri nárokoch uvedených v bode 7.8 tohto článku zmluvy má kupujúci nárok na náhradu škody, ako aj na zmluvnú pokutu v zmysle článku 6. tejto zmluvy.
   9. V prípade reklamácie vád dodaného tovaru, až do vyriešenia reklamácie pre zmluvné strany záväzným spôsobom (konečné ukončenie reklamačného konania), kupujúci nie je v omeškaní s úhradou kúpnej ceny za reklamovaný tovar alebo akejkoľvek jeho časti.
8. **SPOLOČNÉ USTANOVENIA**
   1. **Vyššia moc**

Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len **„okolnosti vylučujúce zodpovednosť“**).

Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik okolností vylučujúcich zodpovednosť brániacich riadnemu plneniu zmluvy. V prípade omeškania s plnením záväzku spôsobeného okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok.

Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

* 1. **Komunikácia a doručovanie**

Akákoľvek komunikácia súvisiaca s touto zmluvou prebieha medzi zmluvnými stranami písomnou formou (pokiaľ sa zmluvné strany nedohodnú inak) a to tak, že písomnosti doručované jednou zmluvnou stranou druhej zmluvnej strane budú doručované prostredníctvom pošty ako doporučená listová zásielka alebo prostredníctvom kuriérskej služby alebo osobne alebo prostredníctvom elektronickej pošty, na adresy zmluvných strán uvedené v tomto bode zmluvy (ak nie je v tejto zmluve uvedené inak). Písomnosť sa pokladá za doručenú v deň, kedy adresát potvrdí jej prijatie doručovateľovi. V prípade doručovania písomnosti elektronickou poštou, ak bude písomnosť e-mailom zaslaná v pracovný deň v čase do 14:00 h, sa písomnosť pokladá za doručenú momentom, kedy bude odosielateľovi správy elektronickou poštou doručené oznámenie o doručení správy elektronickou poštou resp. momentom prenosu, inak v nasledujúci pracovný deň. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písom­nosť prevziať alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane alebo v ktorý je na zá­sielke doručova­nej poštou zmluvnej strane preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

Ak v tejto zmluve nie je pre konkrétne prípady uvedené inak, pre účely doručovania si zmluvné strany oznámili navzájom nasledovné adresy, ktoré sa použijú, pokiaľ príslušná zmluvná strana neoznámi druhej zmluvnej strane inú adresu; pre účinnosť zmeny sa vyžaduje písomné alebo elektronické oznámenie zmeny druhej zmluvnej strane bez nutnosti zmeny tejto zmluvy vo forme dodatku k tejto zmluve:

|  |  |
| --- | --- |
| Pre predávajúceho: | Pre kupujúceho: |
|  |  |
|  | **MH Teplárenský holding, a.s.**  Turbínová 3, 831 04 Bratislava - mestská časť Nové Mesto |
|  |  |
| e-mail: | e-mail: jan.ocovsky@mhth.sk |
| mobil: | mobil: +421 917 296 304 |
| k rukám: | k rukám: Ing. Ján Očovský |

* 1. **Dôverné informácie**

Predávajúci si je vedomý toho, že v rámci plnenia predmetu tejto zmluvy môže on alebo jeho zamestnanci alebo jeho zmluvní partneri získať prístup k dôverným informáciám kupujúceho. Dôvernou informáciou sa rozumie akákoľvek verejne nedostupná informácia poskytnutá predávajúcemu kupujúcim, zahŕňajúca akékoľvek informácie obchodnej výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy získaná ústne, písomne alebo v akejkoľvek inej forme pri plnení tejto zmluvy alebo v jej súvislosti.

Predávajúci sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený pre tých zamestnancov predávajúceho, ktorí budú tieto informácie potrebovať pre účely plnenia predmetu tejto zmluvy. Predávajúci je povinný zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sa na jeho strane budú zúčastňovať na plnení predmetu tejto zmluvy.

Predávajúci sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení zabraňujúcich ich neoprávnenému sprístupneniu tretím osobám či ich zneužitiu a to v rozsahu a spôsobom primeraným stupňu utajenia príslušnej dôvernej informácie a jej zrejmému významu alebo významu, ktorý tejto dôvernej informácii priradí kupujúci. Predávajúci môže poskytnúť tieto dôverné informácie len svojim zamestnancom alebo zmluvným partnerom v rozsahu nevyhnutnom pre riadne plnenie predmetu tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu kupujúceho.

V prípade porušenia povinností uvedených v tomto bode zmluvy si je kupujúci oprávnený uplatniť voči predávajúcemu nárok na zaplatenie zmluvnej pokuty vo výške 1 500,- EUR za každé jedno takéto porušenie.

* 1. **Register partnerov verejného sektora**

Kupujúci je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Predávajúci je v prípade naplnenia podmienok podľa § 2 zákona o registri povinný byť počas trvania tejto zmluvy zapísaný v registri partnerov verejného sektora (ďalej len „**register**“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Kupujúci je oprávnený od tejto zmluvy odstúpiť, ak nadobudne právoplatnosť rozhodnutie o výmaze predávajúceho z registra podľa § 12 zákona o registri alebo o uložení pokuty predávajúci z dôvodov podľa § 13 ods. 2 zákona o registri alebo ak je predávajúci viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Kupujúci zároveň nie je v omeškaní s plnením povinností podľa tejto zmluvy, ak predávajúci nie je alebo nebude zapísaný v registri alebo ak predávajúci nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu.

V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou predávajúceho vopred písomne požiadať kupujúceho o súhlas na využívanie konkrétneho subdodávateľa. Zmeniť subdodávateľa môže predávajúci len s predchládzajúcim písomným súhlasom kupujúceho. Predávajúci zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje. Akékoľvek sankcie uložené kupujúcemu a/alebo členom jeho štatutárneho organu v súvislosti s porušením povinnosti predávajúceho podľa predchádzajúcej vety je povinný predávajúci v plnej výške nahradiť. Zoznam všetkých známych subdodávateľov v čase uzatvorenia tejto zmluvy tvorí **Prílohu č. 3** tejto zmluvy. V prípade, ak predávajúci preukazoval v procese obstarávania zákazky (tovaru) splnenie podmienok účasti prostredníctvom subdodávateľa, je predávajúci povinný používať výlučne na dotknuté činnosti kapacity tej osoby, ktorej spôsobilosť použil na preukázanie splnenia podmienok účasti. Porušenie povinnosti predávajúceho podľa tohto bodu zmluvy sa považuje za podstatné porušenie tejto zmluvy a je vždy bez ďalšieho dôvodom oprávňujúcim kupujúceho na okamžité odstúpenie od tejto zmluvy.

* 1. Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a ich vykonávacích a ďalších súvisiacich predpisov.

Kupujúci ako samostatný prevádzkovateľ zverejnil písomnú informáciu o spracúvaní osobných údajov na svojom webovom sídle v časti „Ochrana osobných údajov“ ([www.mhth.sk/ochrana-osobnych-udajov](http://www.mhth.sk/ochrana-osobnych-udajov)).

1. **ZÁNIK ZMLUVY**

9.1 Táto zmluva zaniká:

a) písomnou dohodou zmluvných strán k dohodnutému dňu,

b) písomným odstúpením od tejto zmluvy, a to aj v časti.

* 1. Jednostranne je možné túto zmluvu ukončiť odstúpením od tejto zmluvy v prípadoch porušenia zmluvnej povinnosti niektorou zo zmluvných strán, ak k náprave porušenia nedôjde ani v dodatočnej primeranej lehote poskytnutej príslušnou zmluvnou stranou na odstránenie tohto porušenia, ktorá nesmie byť kratšia ako desať (10) dní; uvedené sa nevzťahuje na prípady podstatného porušenia tejto zmluvy.
  2. Zmluvné strany sa dohodli, že za podstatné porušenie tejto zmluvy sa považuje najmä:

1. ak predávajúci neplní túto zmluvu riadne a v dohodnutých termínoch, je v omeškaní s dodaním tovaru,
2. ak predávajúci stratí oprávnenie na výkon príslušných činností,
3. ak predávajúcim dodaný tovar je preukázateľne vadný, t. j. v rozpore s podmienkami dohodnutými v tejto zmluve,
4. ak predávajúci prejavuje úmysel nepokračovať v plnení tejto zmluvy,
5. ak predávajúci neodstráni akékoľvek vady, na ktoré ho kupujúci upozorní v lehotách stanovených touto zmluvou,
6. ak predávajúci bez predchádzajúceho písomného súhlasu kupujúceho postúpi svoje práva a povinnosti z tejto zmluvy tretej osobe alebo zadá predmet tejto zmluvy ďalšiemu subdodávateľovi/subdodávateľom,
7. ak kupujúci je v omeškaní s plnením jeho finančných povinností podľa tejto zmluvy o viac ako tridsať (30) dní a takéto porušenie neodstránil ani v dodatočnej lehote dvadsiatich (20) dní od doručenia písomnej výzvy predávajúceho,
8. z iných dôvodov výslovne uvedených v tejto zmluve.
   1. Kupujúci je oprávnený odstúpiť od tejto zmluvy tiež v prípade, ak na majetok predávajúceho je začatý alebo vyhlásený konkurz alebo iné konanie, ktorého cieľom je kolektívne uspokojenie veriteľov predávajúceho.
   2. Odstúpením od tejto zmluvy táto zmluva (a všetky práva a povinnosti z nej zmluvným stranám vyplývajúce) zaniká s účinnosťou odo dňa doručenia oznámenia o odstúpení od tejto zmluvy druhej zmluvnej strane. Odstúpenie od tejto zmluvy sa uskutočňuje písomným oznámením odstupujúcej zmluvnej strany adresovaným druhej zmluvnej strane na adresu uvedenú v článku 8. bod 8.2 tejto zmluvy, doporučenou listovou zásielkou. Odstúpenie od tejto zmluvy sa v zmysle ustanovenia § 351 ods. 1 Obchodného zákonníka nedotýka nároku na náhradu škody vzniknutej porušením tejto zmluvy, zmluvnej pokuty, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa vôle zmluvných strán alebo vzhľadom na svoju povahu majú trvať aj po ukončení tejto zmluvy.
9. **PROTIKORUPČNÉ OPATRENIA**

10.1  **Protikorupčný program**

Kupujúci sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali životné prostredie a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov kupujúci žiada od predávajúceho, aby v akejkoľvek súvislosti s touto zmluvou, čo pre účely tohto článku zmluvy zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku zmluvy.

10.2 **Zákaz korupcie**

Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. **Úplatkom** sa na účely tohto článku zmluvy rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. **Konaním** sa na účely tohto článku zmluvy rozumie aj opomenutie takého konania, na ktoré je osoba podľa okolností a svojich pomerov povinná.

* 1. **Oznamovacia povinnosť**

Zmluvné strany sa zaväzujú akékoľvek konanie zakázané podľa bodu 10.2 tohto článku zmluvy alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj kupujúcemu.

10.4 **Účtovná evidencia**

Predávajúci sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Predávajúci zároveň potvrdzuje, že nedošlo k porušeniu tohto ustanovenia.

10.5 **Konflikt záujmov**

Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

10.6 **Dotknuté osoby**

Predávajúci sa zaväzuje, že povinnosti podľa bodov 10.2 až 10.5 tohto článku zmluvy uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa bodu 11.4 tohto článku zmluvy. **Korupčným rizikom** sa na účely tohto článku rozumie príležitosť, pravdepodobnosť alebo možnosť konania zakázaného podľa bodu 10.2 tohto článku zmluvy alebo existencia príčin alebo podmienok uľahčujúcich vznik situácie priaznivej pre konanie zakázané podľa bodu 10.2 tohto článku zmluvy.

**11. ZÁVEREČNÉ USTANOVENIA**

* 1. Právne vzťahy výslovne neupravené touto zmluvou sa riadia všeobecne záväznými právnymi predpismi Slovenskej republiky, a to najmä Obchodným zákonníkom, ako aj ostatnými príslušnými všeobecne záväznými právnymi predpismi.
  2. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy resp. sporov s ňou súvisiacich, vrátane sporov o jej platnosť, výklad alebo zrušenie.
  3. Túto zmluvu je možné meniť a dopĺňať, okrem prípadov v nej výslovne uvedených, len písomnými a číslovanými dodatkami podpísanými oboma zmluvnými stranami.
  4. Táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z.z.**“), v dôsledku čoho podlieha povinnému zverejneniu podľa tohto ustanovenia zákona č. 211/2000 Z. z., a to nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.
  5. Táto zmluva nadobúda platnosť dňom jej podpisu oboma zmluvnými stranami a účinnosť nasledujúci deň po dni jej zverejnenia v Centrálnom registri zmlúv s poukazom na ustanovenie § 47a zákona č. 40/1964 Zb. Občiansky zákonník v znení neskorších predpisov.
  6. V prípade, že akékoľvek ustanovenie tejto zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať' vôli zmluvných strán v čase uzatvorenia tejto zmluvy.
  7. Táto zmluva je uzatvorená v dvoch (2) rovnopisoch, z ktorých každá zmluvná strana obdrží jeden (1) rovnopis.
  8. Táto zmluva tvorí úplnú dohodu medzi zmluvnými stranami týkajúcu sa predmetu tejto zmluvy. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd. Súčasťou tejto zmluvy sú aj súťažné podklady a vysvetlenia poskytnuté uchádzačom v rámci procesu obstarávania tejto zákazky (tovaru). V prípade, ak súčasťou tejto zmluvy je aj cenová ponuka predávajúceho, platí, že ustanovenia tejto zmluvy majú pred odchylnými ustanoveniami cenovej ponuky prednosť. Ak cenová ponuka predávajúceho obsahuje akékoľvek osobitné obchodné podmienky predávajúceho a/alebo tretích osôb, zmluvné strany sa výslovne dohodli, že aplikácia týchto obchodných podmienok je vylúčená.
  9. Členenie tejto zmluvy do článkov a bodov, ako aj nadpisy tejto zmluvy slúžia len k prehľadnosti, neberú sa do úvahy pri výklade zmluvy a nepovažujú sa za definície alebo vysvetlivky jednotlivých zmluvných ustanovení.
  10. Neoddeliteľnou súčasťou tejto zmluvy sú nasledovné prílohy:

Príloha č. 1: Špecifikácia tovaru a cenník

Príloha č. 2: Osobitné ustanovenia

Príloha č. 3: Zoznam subdodávateľov

* 1. Zmluvné strany prehlasujú, že sa s obsahom zmluvy pred jej podpisom oboznámili, ich prejav, ktorý prejavili určite a zrozumiteľne, je slobodný a vážny, s obsahom zmluvy súhlasia, na znak čoho ju podpisujú.

V ................., dňa \_\_\_\_\_ V Bratislave, dňa \_\_\_\_\_

**Za predávajúceho: Za kupujúceho:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

titul, meno priezvisko Ing. Juraj Mydliar

funkcia výrobný riaditeľ

obchodné meno MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

titul, meno priezvisko Ing. Peter Oravec

funkcia manažér nákupu

obchodné meno MH Teplárenský holding, a.s.

**Príloha č. 2 – Osobitné ustanovenia**

1. Pri plnení zmluvy sa predávajúci zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci („**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov („**OPP**“) v sídle, priestoroch, objektoch a na pracoviskách kupujúceho, v ktorých sa bude plniť zmluva, („**pracovisko**“). Predávajúci je povinný ochraňovať a zlepšovať stav životného prostredia vrátane všetkých jeho zložiek, najmä ovzdušia, vôd, hornín, pôdy a organizmov („ŽP“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení zmluvy na ŽP. Predávajúci preberá vo vzťahu ku kupujúcemu plnú zodpovednosť za ekologickú ujmu, ktorú pri plnení zmluvy spôsobí.

2. Kupujúci je povinný odovzdať predávajúcemu pracovisko tak, aby predávajúci mohol riadne a včas plniť zmluvu. O odovzdaní a prevzatí pracoviska spíšu zmluvné strany zápisnicu. V prípade, ak predávajúci začne plniť zmluvu bez zápisničného prevzatia pracoviska, má sa za to, že pracovisko bolo kupujúcim odovzdané a predávajúcim prevzaté riadne.

3. Za vytvorenie podmienok na zaistenie BOZP, OPP a ochrany ŽP, zabezpečenie a vybavenie pracoviska na bezpečný výkon práce za účelom plnenia zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení zmluvy na pracovisku zodpovedá v plnom rozsahu a výlučne predávajúci.

4. Predávajúci vyhlasuje, že bude vykonávať činnosť podľa zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa zmluvy, a to podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám („**zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení zmluvy, okrem zamestnancov kupujúceho, a to predávajúci, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.

5. Predávajúci je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal predávajúci na zaistenie BOZP, OPP a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, OPP a ochrany ŽP platných pre pracovisko („**preškolenie**“).

6. Prípadné nedostatky pracoviska a informácií a pokynov poskytnutých kupujúcim je predávajúci povinný uplatniť písomne pred začatím plnenia zmluvy, inak platí, že pracovisko je náležite zabezpečené a vybavené na bezpečný výkon práce za účelom plnenia zmluvy, a že plnenie povinností na úseku BOZP, OPP a ochrany ŽP sa zo strany kupujúceho nevyžaduje. Predávajúci je povinný písomne uplatňovať u kupujúceho nedostatky týkajúce sa BOZP, OPP a ochrany ŽP, ktoré sa vyskytnú neskôr pri plnení zmluvy, za odstránenie ktorých zodpovedá kupujúci.

7. Kupujúci nie je povinný zabezpečovať zamestnancom doprovod na pracovisku.

8. Zamestnanci nesmú na pracovisku požívať alkoholické nápoje, omamné látky, psychotropné látky alebo prípravky a plniť zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.

9. Predávajúci je povinný ihneď oznámiť kupujúcemu vznik každého pracovného úrazu zamestnanca, ku ktorému dôjde na pracovisku.

10. Ak pri plnení zmluvy ide o činnosť so zvýšeným nebezpečenstvom vzniku požiaru, predávajúci je povinný postupovať tak, aby bola zabezpečená OPP, najmä vydáva písomný pokyn na zabezpečenie OPP a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov.

11. V rámci ochrany ŽP je predávajúci povinný predchádzať vzniku odpadov a s prípadnými odpadmi vznikajúcimi pri plnení zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva („OH“) tak, aby bol naplnený jeho účel.

12. Ak pri plnení zmluvy vznikne odpad, ktorý je stavebným odpadom, odpadom z vecí, ktoré nie sú vo vlastníctve kupujúceho (najmä z vecí vnesených na pracovisko predávajúcim, vrátane obalov), alebo komunálnym odpadom, predávajúci je povinný plniť povinnosti držiteľa odpadu pre tieto odpady, pričom za plnenie týchto povinností zodpovedá v plnom rozsahu a výlučne predávajúci. So stavebnými odpadmi je predávajúci povinný nakladať podľa pokynov oddelenia ŽP kupujúceho, najmä zabezpečiť ich pred nežiaducim únikom, zabezpečiť ich odvoz na miesto zhodnotenia alebo zneškodnenia určené oddelením ŽP kupujúceho a potvrdenie o zhodnotení alebo zneškodnení odovzdať kupujúcemu (najmä vážne lístky). Inak sa za pôvodcu odpadu považuje kupujúci, pričom pred vznikom tohto odpadu je predávajúci povinný oznámiť oddeleniu ŽP kupujúceho druh a predpokladané množstvo odpadu a predávajúci je povinný s odpadom nakladať podľa pokynov kupujúceho.

13. Predávajúci je povinný na požiadanie kupujúceho preukázať splnenie svojich povinností na úseku BOZP, OPP a ochrany a tvorby ŽP vrátane OH v lehote troch (3) pracovných dní odo dňa doručenia žiadosti kupujúceho, a to najmä predložením dokladov preukazujúcich preškolenie, predložením oprávnení zamestnancov na výkon činností podľa zmluvy a predložením dokladov o určení bezpečných pracovných postupov pre činnosti vykonávané podľa zmluvy.

14. Predávajúci zodpovedá kupujúcemu za všetky škody spôsobené porušením akejkoľvek povinnosti na úseku BOZP, OPP a ochrany a tvorby ŽP vrátane OH. Za škodu sa na účely zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, OPP a ochrany a tvorby ŽP vrátane OH, ak tieto povinnosti podľa tohto článku zaťažovali predávajúceho a nie kupujúceho, ktoré boli kupujúcemu uložené.

15. Porušovanie pravidiel BOZP, OPP a ochrany a tvorby ŽP vrátane OH zo strany predávajúceho oprávňuje kupujúceho bez ďalšieho kedykoľvek od zmluvy odstúpiť.

16. Predávajúci sa zaväzuje pri plnení zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Predávajúci vyhlasuje, že neporušuje a počas trvania zmluvy neporuší zákaz nelegálneho zamestnávania, a kupujúci sa na toto vyhlásenie predávajúceho spolieha. Predávajúci sa zaväzuje nahradiť kupujúcemu všetku škodu, ktorá by mohla vzniknúť kupujúcemu tým, že kupujúci príjme od predávajúceho prácu alebo službu podľa zmluvy, ktorú mu predávajúci poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť kupujúci zaplatiť za porušenie zákazu prijať prácu alebo službu, ktorú mu na základe zmluvy dodá alebo poskytne predávajúci prostredníctvom fyzickej osoby, ktorú nelegálne zamestnáva alebo zamestná.

17. Kupujúci je oprávnený požadovať od predávajúceho zmluvnú pokutu vo výške 2.000 EUR za každé porušenie povinnosti vyplývajúcej z pravidiel BOZP a PO podľa tejto zmluvy.